Presidenti Bush thotë se do të fillojë tërheqja e trupave nga Iraku
Në reagimin e demokratëve, Senatori Xhek Rid tha se prania e pakufi ushtarake në Irak nuk është një alternativë
Presidenti Bush tha se rreth 6 mijë trupa do të kthehen nga Iraku deri në fund të vitit: , - tha Presidenti. Sipas planit të ri të Presidentit, numri i trupave amerikane që do të kthehen do të vazhdojë të rritet në vitin 2008, duke e çuar në 130 mijë vetë numrin e forcave amerikane në Irak. Në fjalimin e tij drejtuar vendit, zoti Bush tha se pakësimi i trupave është tani i mundur, sepse vendimi i tij për dërgimin e trupave shtesë në fillim të vitit, e ka përmirësuar gjendjen e sigurisë në Irak. Strategjia e Presidentit për kthimin e trupave bazuar mbi suksesin e arritur në Irak, duket se është formuluar me synimin për të patur mbështetjen e ligjvënësve repuzlikanë, përballë përpjekjeve të opozitës për të kthyer menjëherë në atdhe, një numër më të madh trupash. ," - tha Presidenti. Në reagimin e demokratëve ndaj fjalimit të Presidentit, senatori demokrat i Rod Ajlendit, Xhek Rid, tha se ka ardhur koha që kursi në Irak të ndryshojë, duke filluar me pakësimin e menjëhershëm të trupave amerikane prej andej. tha senatori Rid. Një anketim i kësaj jave, i kryer nga "Associated Press", tregon se rreth dy të tretat e amerikanëve nuk janë dakord me mënyrën se si e trajton luftën Presidenti. Pikërisht, me fjalimin e mbrëmshëm Presidenti u përpoq ta mbyllë këtë hendek, duke thënë se ata që besojnë tek suksesi në Irak është i nevojshëm për sigurinë e Amerikës, nuk janë shumë larg atyre që besojnë se trupat amerikane duhet të kthehen menjëherë në shtëpi. Presidenti, përsëri u përpoq ta lidhë luftën në Irak me sigurinë brenda vendit, duke thënë se lufta duhet fituar, për shkak të sigurisë së brezave të ardhshëm të amerikanëve. Senatori demokrat Reed tha se ajo që ai e cilësoi “një prani të pakufi ushtarake në Irak”, nuk është një alternativë. Demokratët thonë se politika e Presidentit për shtimin e trupave nuk ka patur sukese të arrijë atë që ai e cilësoi si objektivin kryesor, për t’u dhënë udhëheqësve irakianë mundësinë, për të arritur pajtimin kombëtar. Presidenti Bush tha se udhëheqësit irakianë kanë filluar të realizojnë disa arritje, si miratimi i buxhetit, ndarja e të ardhurave nga nafta mes provincave të ndryshme dhe krijimi i mundësisë, që ish-bathistët t’i bashkohen ushtrisë irakiane, apo të marrin pensione qeveritare.//lk